**ДО**

**ДИРЕКТОРА НА РИОСВ, гр. Пловдив**

**На ваш изх. № ОВОС- 1578-1/16.09.2020г.**

**И С К А Н Е**

**за преценяване на необходимостта от извършване на оценка на въздействието върху околната среда (ОВОС)**

от В. Трендафилова- пълномощник

 **Уважаема Госпожо Георгиева,**

Моля да ми бъде издадено решение за преценяване на необходимостта от извършване на ОВОС за инвестиционно предложение: **„Жилищно застрояване“ в ПИ 40467.9.367 и ПИ 40467.9.368, землище на гр. Куклен, община Куклен, област Пловдив**

 **Прилагам:**

1. Информация по Приложение № 2 на Наредбата за условията и реда за извършване на оценка на въздействието върху околната среда на инвестиционни предложения за строителство, дейности и технологии, приета с ПМС №59 от 7 март 2003 г. (ДВ, бр.25/2003 г.)
2. Документ за платена такса.

Дата:………………….. Подпис: ……………………

 В.Трендафилова

*Приложение № 2 към чл. 6 от НАРЕДБА за условията и реда за извършване на оценка на въздействието върху околната среда*

**ИНФОРМАЦИЯ**

**ЗА ПРЕЦЕНЯВАНЕ НА НЕОБХОДИМОСТТА ОТ ОВОС**

**за инвестиционно предложение:**

 **„Жилищно застрояване“ в ПИ 40467.9.367 и ПИ 40467.9.368, землище на гр. Куклен, община Куклен, област Пловдив**

1. **Информация за контакт с инвеститора**

1. Д. Славчев

2. И. Маврудиев

1. **Резюме на предложението**

 Смяна предназначението на земеделска земя за жилищно застрояване на ПИ 40467.9.367 с площ 3.000 дка в землище на гр. Куклен, местност „Хайва чешма”, община Куклен и на ПИ 40467.9.368 с площ 0.998 дка в землище на гр.Куклен, местност „Хайва чешма”, община Куклен.

1. **Характеристики на инвестиционното предложение**

**а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост**

Инвестиционното предложение предвижда жилищно застрояване.

За целта ще се изготви ПУП-ПРЗ за промяна предназначението на земеделска земя за неземеделски нужди на ПИ 40467.9.367 с площ 3.000 дка в землище на гр.Куклен, местност „Хайва чешма”, община Куклен и на ПИ 40467.9.368 с площ 0.998 дка в землище на гр.Куклен, местност „Хайва чешма”, община Куклен.

Инвестиционното предложение се състои в изграждане на нови обекти: „Жилищна сграда” ниско застрояване, съгласно одобрен ПУП-ПРЗ, като от имоти 40467.9.367 и 40467.9.368 се обособят 7 броя Урегулирани Поземлени Имоти /УПИ/. Предвижда се изграждане на еднофамилни жилищни сгради в УПИ. Строителството ще се осъществи по традиционен монолитен начин.

Застрояването в новообразуваните УПИ ще бъде свободно с максимално допустимите показатели за устройство на зона „Жм” – височина до 10 м., плътност на застрояване до 60 %, площ за озеленяване - от 40 %, интензивност на застрояване (К инт.) – 1,2. Всички необходими за правилното функциониране на бъдещото застрояване инженерни мрежи и съоръжения ще бъдат разположени в границите на новопроектираните УПИ.

Транспортното обслужване ще се осъществява от полски пътища на общината в района.

 За реализацията на обекта ще се закупуват сертифицирани материали от лицензирани производители, съгласно законодателството на Република България. Водовземането за питейни нужди ще се осъществи от уличния водопровод от съществуваща водопроводна мрежа, съгласно становището на ВиК.

За питейни нужди при строителството на къщите ще се осигурява минерална вода.

Предвидено е отпадъчните води да се заустват във водоплътни изгребни ями – самостоятелни за всяко УПИ, които ще се почистват периодично от лицензирана фирма на база сключен договор.

**б) взаимовръзка и кумулиране с други съществуващи и/или одобрени инвестиционни предложения**

Настоящият ПУП-ПРЗ е в съответствие с действащите устройствени планове на община Куклен.

За реализацията на инвестиционното предложение ще се изготви ПУП-ПРЗ за промяна предназначението на земеделска земя за неземеделски нужди на поземлен имот.

За реализация на инвестиционното предложение е необходимо издаване на решение за преценка необходимостта от изготвяне на ОВОС от директора на РИОСВ-Пловдив.

След издаване на решение за преценяване необходимостта от изготвяне на ОВОС от Директора на РИОСВ – Пловдив за изграждането на жилищните сгради се проведе процедура съгласно изискванията на ЗУТ.

Инвестиционото предложение няма взаимовръзка и/или кумулиране с други съществуващи и/или одобрени инвестиционни предложения.

**в) използване на природни ресурси по време на строителството и експлоатацията на земните недра, почвите, водите и на биологичното разнообразие**

Реализацията на инвестиционното предложение е свързана с използване на земеделска земя за неземеделски нужди на площ от общо 3988 кв.м. Други природни ресурси, които ще се използват по време на строителството и експлоатацията са вода, инертни материали, дървен материал, горива.

 Водовземането за питейни нужди ще се осъществи от уличния водопровод от съществуваща водопроводна мрежа, съгласно становището на ВиК.

ПИ 40467.9.367 с площ 3.000 дка в землище на гр.Куклен, местност „Хайва чешма”, община Куклен и на ПИ 40467.9.368 с площ 0.998 дка в землище на гр.Куклен, местност „Хайва чешма”, община Куклен не попадат в границите на защитени зони. Най-близката защитена зона до имота е BG 0002073 „Добростан“.

 Имотът се намира на разстояние от границите й, поради което не се очаква реализацията на инвестиционното предложение да окаже негативно влияние върху предмета на опазване в защитената зона.

**г) генериране на отпадъци - видове, количества и начин на третиране, и отпадъчни води**

По време на фазата на строителството основният вид отпадъци, които ще се образуват са строителните. Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците.

Съгласно чл. 18, ал. 1 от ЗУО третирането и транспортирането на отпадъците от строителните площадки и при разрушаване или реконструкция на сгради и съоръжения се извършват от притежателите на отпадъците, от изпълнителя на строителството или разрушаването или от друго лице въз основа на писмен договор. Чл. 18, ал. 2 от ЗУО изисква кметът на общината да определя маршрута за транспортиране на отпадъците и инсталацията/съоръжението за третирането им. Строителни отпадъци ще се събират на отделена за целта площадка и ще се извозят на депо за строителни отпадъци посочено от Община Родопи.

Незначително ще бъде количеството на отпадъците, образувани от изпълнителите на строителните работи. Те са с Код 20 03 01: смесени битови отпадъци. Те ще се събират в контейнери и извозват от фирмата обслужваща района и извършваща тази дейност.

При експлоатацията на жилищните сгради се очаква образуването на следните видове отпадъци:

* Код 20 03 01: Смесени битови отпадъци;
* Код 15 01: Опаковки (включително разделно събирани отпадъчни опаковки от бита);
* Код 20 02: Отпадъци от паркове и градини;
* Код 20 03: Други битови отпадъци.

Сметосъбирането и сметоизвозването на формираните по време на експлоатацията на жилищните сгради основно битови отпадъци, ще се извършва от фирмата по сметосъбиране и сметоизвозване, обслужваща община Куклен.

При експлоатацията на обектките няма да се формират производствени и опасни отпадъци.

 **д) замърсяване и вредно въздействие; дискомфорт на околната среда**

По време на строителните дейности е възможно само временно замърсяване чрез запрашаване на въздуха през периода на работа на машините и техниката. При правилно изпълнение на предвидените дейности по реализация на строителството няма да възникнат ситуации свързани с отделяне на емисии замърсяващи въздуха и/или подземните води, както и генериране на опасни отпадъци и създаването на дискомфорт на околната среда. Възможно е по време на строителството увеличаване на шумовото въздействие, в резултат от дейността на строителните машини, но това ще бъде краткотрайно и временно и няма да превишава пределно допустимите норми.

Изграждането на кладенеца ще бъде свързано с извършване на сондажни, изкопни, насипни и транспортни работи. Не се предвижда използване на горивни процеси по време на строителните работи. Ще се използва основно електричество. Атмосферни емисии, които ще се формират само по време на строителството са прахови емисии при изкопните (сондажни) работи. Прогнозната оценка за очакваното емисионно натоварване на атмосферния въздух в района на обекта вследствие неговото изграждане ще бъде незначително, локално, временно и ще засегне предимно територията на работната площадка (на имота). Не се предвижда отделяне на емисии на замърсители или опасни, токсични или вредни вещества в атмосферния въздух в района. От реализирането на инвестиционното намерение /строителство и експлоатация/ не се очакват вредни физични фактори-шум, вибрации, светлинни, топлинни, електромагнитни и йонизиращи лъчения.

При спазване условията в издадените от компетентните органи разрешения и изискванията на екологичното законодателство, не се очаква замърсяване или дискомфорт на компонентите на околната среда при реализацията на инвестиционното предложение.

**е) риск от големи аварии и/или бедствия, които са свързани с инвестиционното предложение**

Като риск може да се разглежда вероятността дадена потенциална опасност свързана със строителството и експлоатацията на инвестиционното предложение да окаже негативно влияние върху компонентите на околната среда или населението.

Риск е всеки случай на съмнително извънредно събитие (възникнало или неизбежно), което може да има неблагоприятен ефект върху околната среда и/или човека. За предотвратяване на евентуални рискови ситуации по време на строителството, се предвижда провеждане на обучение и инструктаж на строителните работници.

По време на изпълнение на инвестиционното намерение съществува минимална вероятност от възникване на трудови инцидент.

Съгласно § 1, т.2 и т.3 от Допълнителните разпоредби на Закон за защита при бедствия "Инцидент" е непредвидимо или трудно прогнозируемо, ограничено по време и пространство действие, с висока интензивност на сили или вследствие на човешка дейност, застрашаващо живота или здравето на хора, имуществото или околната среда, "Авария" е инцидент от голям мащаб, включващ пътища, магистрали и въздушен трафик, пожар, разрушаване на хидротехнически съоръжения, инциденти, причинени от дейности в морето, ядрени инциденти и други екологични и промишлени аварии, причинени от дейности или действия на човека.

Съгласно Чл.2 на Закон за защита при бедствия, „Бедствие” е значително нарушаване на нормалното функциониране на обществото, предизвикано от природни явления и/или от човешка дейност и водещо до негативни последици за живота или здравето на населението, имуществото, икономиката и за околната среда, предотвратяването, овладяването и преодоляването на което надхвърля капацитета на системата за обслужване на обичайните дейности по защита на обществото.

По отношение на трудовия риск е задължително спазване на технологичната дисцилина и инструкциите за безопасна работа. Ще се предприемат следните мерки за сигурност:

* Задължителен начален и периодичен инструктаж;
* Задължително ползване на работно облекло и лични предпазни средства;
* Задължително хигиенизиране, обезопасяване и логистично обезпечаване с необходимите материали за действия при пожарна и аварийна опасност, както и за предотвратяване и отстраняване на замърсявания на околната среда.
* Задължително спазване на изискванията за периодични прегледи и контрол над наличната инструментална екипировка. С предвидените за осъществяване на инвестиционното предложение техника и методи, както и предвид характера и мащаба на инвестиционното предложение не се очаква риск от инциденти, аварии и/или бедствия за околната среда и здравето на хората.

Инвестиционното предложение не е свързано с производствена дейности и няма вероятност изграждането и експлоатацията на жилищните сгради да доведе до риск от аварии или бедствия.

С предвидените за осъществяване на инвестиционното предложение техника и методи, както и предвид характера и мащаба на инвестиционното предложение не се очаква риск от инциденти, аварии и/или бедствия за околната среда и здравето на хората.

**ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето**

Съгласно § 1, т. 12 от допълнителните разпоредби на Закона за здравето, "Факторите на жизнената среда" са:

а) води, предназначени за питейно-битови нужди;

б) води, предназначени за къпане;

в) минерални води, предназначени за пиене или за използване за профилактични, лечебни или за хигиенни нужди;

г) шум и вибрации в жилищни, обществени сгради и урбанизирани територии;

д) йонизиращи лъчения в жилищните, производствените и обществените сгради;

е) (изм. - ДВ, бр. 41 от 2009 г., в сила от 02.06.2009 г.) нейонизиращи лъчения в жилищните, производствените, обществените сгради и урбанизираните територии;

ж) химични фактори и биологични агенти в обектите с обществено предназначение;

з) курортни ресурси;

и) въздух

Водоснабдяването на сградите за домакински, противопажарни нужди и за поливане ще се осъществява от местната ВиК мрежа.

За питейни нужди при строителството ще се осигурява минерална вода, която ще се доставя от търговската мрежа.

В населеното място няма изградена канализационна мрежа. Предвидено е отпадъчните води да се заустват във водоплътни изгребни ями – самостоятелни за всяко УПИ, които ще се почистват периодично от лицензирана фирма на база сключен договор.

Предвид местоположението и характера на инвестиционното предложение минерални води няма да се използват за профилактични, лечебни или хигиенни цели. Минерална вода може да се използва само за питейни цели на живущите в жилищните сгради и ще се осигурява от магазиннната мрежа или на база сключен абонаментен договор за доставка на минерална вода и ползване на диспенсери, поради което отрицателно възедйствие върху този фактор не се очаква.

Инвестиционното предложение не е свързано с шум и вибрации в жилищни, обществени сгради и урбанизирани територии, поради което не се очаква въздействие върху този фактор. Има вероятност от поява на шумови въздействия по време на строителството, но те ще са краткотрайни и временни и в рамките на допустимите норми. При реализацията на обекта не се очакват наднормени нива на шум, вибрации, или поява на вредни лъчения. ИП не е свързано с производствена дейност, имотът не е в близост до обществени сгради поради което по този фактор също не се очаква отрицателно въздействие и съответно няма риск за човешкото здраве.

Строителството и експлоатацията на жилищните сгради не са свързани с излъчване на йонизиращи и/или нейонизиращи лъчения в жилищните, производствените и обществените сгради, както и с химични фактори и биологични агенти в обектите с обществено предназначение, поради което не се очакват рискове за човешкото здраве поради неблагоприятни въздействия върху тези фактори.

Курортни ресурси не се засягат при реализацията на инвестиционното предложение, съответно не се очаква и риск за човешкото здраве по този фактор.

Поради характера на инвестиционното предложение, което не предвижда производствена дейност, не се очаква неблагоприятно въздействие върху въздуха, съответно липсва риск за здравето на хората.

1. **Местоположение на площадката, включително необходима площ за временни дейности по време на строителството**

Инвестиционното предложение се състои в изграждане на нови обекти: „Жилищна сграда” ниско застрояване, съгласно одобрен ПУП-ПРЗ, като от имоти 40467.9.367 и 40467.9.368 се обособят 7 броя Урегулирани Поземлени Имоти /УПИ/.

Реализирането на инвестиционното предложение няма да бъде свързано с въздействия извън границите на посочения парцел. Не е необходима друга прилежаща площ освен налична обща площ на имота. Поради неголемия мащаб на предвидените строителни дейности не е необходима друга допълнителна площ за временни дейности по време на строителството. Всички СМР ще се извършват само в границите на имота, предмет на инвестиционното предложение.

1. **Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 на ЗООС**

Инвестиционното предложение предвижда жилищно строителство. Имот ПИ 40467.9.368 е собственост на Д. Славчев-2000/3000 ид.части, и на И.Маврудиев-1000/3000 ид. части, съгласно нотариален акт №81, т.ІII, рег.№4340, д.№464 от 2015г., вписан с вх. рег.№164 от 20.10.2015г.

Предвижда се изграждане на еднофамилни жилищни сгради в УПИ. Строителството ще се осъществи по традиционен монолитен начин.

Застрояването в новообразуваните УПИ ще бъде свободно с максимално допустимите показатели за устройство на зона „Жм” – височина до 10 м., плътност на застрояване до 60 %, площ за озеленяване - от 40 %, интензивност на застрояване (К инт.) – 1,2. Всички необходими за правилното функциониране на бъдещото застрояване инженерни мрежи и съоръжения ще бъдат разположени в границите на новопроектираните УПИ.

В населеното място няма изградена канализационна мрежа. Предвидено е отпадъчните води да се заустват във водоплътни изгребни ями – самостоятелни за всяко УПИ, които ще се почистват периодично от лицензирана фирма на база сключен договор и водите ще се извозват до най-близко разположената ПСОВ.

Реализирането на обекта ще стане съгласно утвърдения ПУП и работните проекти при спазване на ограничителната линия на застрояване.

Предвид характера на инвестиционото предложение не се предвижда изграждане на съоръжения, в които се очаква да са налични опасни вещества от приложение № 3 на ЗООС.

1. **Схема на нова или промяна на съществуваща пътна инфраструктура**

Не се предвижда изграждане на нова или промяна на съществуващата пътна инфраструктура.

Транспортното обслужване се осъществява от полски пътища на община Куклен, разположени от южната и северната страна на имота.

1. **Програма за дейностите, включително за строителство, експлоатация и фазите на закриване, възстановяване и последващо използване**

Конкретните параметри на строителните дейности, респективно съответните технически строителни решения, ще бъдат предмет на бъдещо работно проектиране.

Описание на строителството на обекта:

**• Етапи на строителството**

На етап инвестиционно предложение, не може да се представи програма или срокове за изграждане на жлищните сгради, но намеренията на възложителя са за еднофазно строителство. Конкретните методи на строителство, са предмет на разработка във фазата на работно проектиране. Предлага се стандартно монолитно строителство. По отношение на последователността на строителните дейности те се разделят на:

*- Временно строителство.*

Поради мащаба на обекта, не е наложително извършването на временно строителство. Предвижда се обособяването на три спомагателни площадки, които ще бъдат ситуирани в границите на всяко от новообразуваните УПИ:

Площадка за строителните материали, малогабаритна строителна механизация и фургон за работниците, в който ще бъде съхраняван дребен инвентар.

Площадка за временно съхраняване на строителни отпадъци. Нейната площ ще бъде малка тъй като на нея ще се съхраняват главно отпадъци от некачествени строителни материали и отломки от новото строителство.

Площадка за временно съхраняване на земната откривка и хумусния пласт.

*- Основно строителство.*

Този етап ще се осъществи в рамките на един строителен сезон. За изграждане на жилищните сгради се предвижда изпълнението на стандартни за такъв тип строителство дейности – изкопни, кофражни, армировъчни, бетонови и монтажни. През този етап ще бъдат изградени и елементите на спомагателната инфраструктура – електроснабдяването, ВиК мрежата и водоплътните изгребни ями.

*- Закриване на строителната площадка.*

След изграждане на сградите, спомагателните площадки ще бъдат закрити. Генерираните по време на строителството отпадъци ще бъдат депонирани на общинско депо за строителни отпадъци. Земните маси от изкопните дейности и хумусната откривка, ще бъдат използвани при изпълнение на вертикалната планировка на сградите и за рекултивация на засегнатите от строителството площи в имота. Имотът граничи с полски път, по който ще се осъществява достъпа до сградите на строителна механизация и доставките на строителни материали оборудване и др.

Не се налага ползването на допълнителни площи за временни дейности по време на строителството, освен площта на имота, в който ще се реализира инвестиционното предложение.

1. **Предлагани методи за строителство**

Ще се прилагат стандартни методи за строителство. Изпълнението на СМР ще се извършва в съответствие с проект за технология и организация на строителството като част от Плана за безопасни условия на труд в следната последователност:

Основните строителни дейности ще се осъществят в рамките на един до два строителни сезона. Предвижда се изпълнението на стандартни за такъв тип строителни дейности. През този етап ще бъдат изградени и елементите на спомагателната инфраструктура – електроснабдяването на обекта, ВиК мрежата и т.н.

Дейностите, който ще се извършват при строителството и експлоатацията на инвестиционното предложение ще бъдат по одобрени и съгласувани от съответните инстанции проекти.

1. **Доказване на необходимостта от инвестиционното предложение**

Местоположението на имота е съобразено с дейността, която ще се развива.

С реализацията на инвестиционното предложение ще се подпомогне социално – икономическото развитие на района и ще се насърчи устойчивото му развитие, поради следното:

През последните години все повече нараства търсенето на парцели с цел изграждане на жилищни сгради извън градска територия. Поради тази причина реализацията на инвестиционното предложение е необходима предвид нарастващите нужди на населението от гр. Пловдив и близките населени места. В района на гр. Куклен има много имоти с променено предназначение за жилищно застрояване. Има също и реализирано жилищно строителство в съседни имоти.

1. **План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях**

Към документацията са приложени скици на засегнатата територия, даващи информация за физическите, природните и антропогенните характеристики на района и предоставяща информация за местоположението на инвестиционното предложение спрямо елементите на Националната екологична мрежа.

1. **Съществуващо земеползване по границите на площадката или трасето на инвестиционното предложение**

Имотите, предмет на инвестиционното предложение са собственост на възложителите и няма други ползватели на земята.

1. **Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

Имотът, предмет на инвестиционото предложение не попада в обхвата на санитарно охранителни зони около водоизточници, не засяга съоръжения за питейно-битово водоснабдяване и не се намира около водоизточници на минерални води.

Имотът не попада в границите на защитени територии, съгласно Закона за защитените територии. Не попада в границите на защитени зони.

Най-близката защитена зона до имота е

**BG 0002073 „Добростан“**

**МЕСТОПОЛОЖЕНИЕ НА ОБЕКТА**

***2.1. МЕСТОПОЛОЖЕНИЕ НА ЦЕНТЪРА НА ОБЕКТА***

*ГЕОГРАФСКА ДЪЛЖИНА* *ГЕОГРАФСКА ШИРИНА*

E 25 ◦ 45 ' 43 " N 41 ◦ 45 ' 34 "

***2.2. ПЛОЩ (дка)*** ***2.3. ДЪЛЖИНА НА ОБЕКТА (км)***

836,155.20

***2.4. НАДМОРСКА ВИСОЧИНА (м)***

*МИНИМАЛНА* *МАКСИМАЛНА* *СРЕДНА*

285 1989 984

***2.5. АДМИНИСТРАТИВЕН РАЙОН***

*КОД ПО NUTS*  *ИМЕ НА РАЙОН ЗА ПЛАНИРАНЕ/ ОБЛАСТ* *% ПОКРИТИЕ*

BG05 Южен Централен

BG055 Смолян 25

BG05 Южен Централен

BG056 Кърджали 25

BG05 Южен Централен

BG051 Пловдив 50

*ОБЩО:*  *100*

***Характеристики на Обекта***

Добростан се намира в Западни Родопи, Южна България. Носи името на едноименния планински рид. Територията обхваща и няколко съседни рида – Белочерковски рид, Кръстова гора, Черни рид и рида Чуката. На север Добростан граничи с Горнотракийската низина, като границата преминава над град Асеновград, селата Червен, Долнослав, Орешец, Тополово, Новаково, Узуново и Паничково. От запад за естествена граница служат долините на река Чепеларска и Манастирска река, а от юг Давидковска река, река Арда и язовир Кърджали. Източната граница на мястото е по реките Боровица и Яйлъдере. Добростан е средно- и високопланинска територия със сложен ридов релеф, прорязан от речни долини. В геоложки аспект планината е изградена от метаморфни скали – гнайси, шисти, амфиболити, мрамори и гранити върху които лежат палеогенски вулканити и седименти. Най-голяма площ от територията заемат горските местообитания предимно от широколистни, иглолистни и смесени гори. В по-ниските части добре изразен е пояса на ксеротермните гори от космат /Quercus pubescens/ и виргилиев дъб /Q. virgiliana/ с представители на кленовите /Acer spp./, също и гори от сребролистна липа /Tilia tomentosa/. Без изключения тези гори имат издънков произход. На по-високите части разпространени смесените ксеромезофилни и мезофилни гори от мизийски бук /Fagus moesiaca/, горун /Q. dalechampii/ обикновен габър /Carpinus betulus/ и воден габър /Ostrya carpinifolia/, както и най-големият защитен масив от черен бор /Pinus nigra/ в страната. Над тях се срещат групи на цар-борисовата ела /Abies borisii-regis/. В южните части се срещат гори от обикновен бук /Fagus sylvatica/ и иглолистни гори от бял бор /Pinus sylvestris/ и смърч /Picea abies/. Смърчовите гори покриват и връх Преспа – най-високата точка в Добростан с около 2000 м.надм.в. По заравнените била и по склоновете има открити

пространства – ливади, пасища с ксеромезофилна тревна растителност с преобладаване на валезийска поветица /Festuca valesiaca/, стоянова власатка /F. stojanovii/, /F. panciciana/, далматска власатка /F. dalmatica/, черна садина /Chrysopogon gryllus/, обикновена полевица /Agrostis capillaris/ и др. Голям е процентът и на площите с храстови съобщества. Сред естествените местообитания са разпръснати земеделски земи, създадени

на мястото на гори от мизийски бук и горун. В Добростан се срещат над 100 вида енедмични растения.

***4.2. КАЧЕСТВО И ЗНАЧИМОСТ***

В Добростан са установени са 149 вида птици, от които 28 са включени в Червената книга на България (1985). От срещащите се видове 60 са от европейско природозащитно значение (SPEC) (BirdLife International, 2004). Като световно застрашени в категория SPEC1 са включени 4 вида, а като застрашени в Европа съответно в категория SPEC2 - 21 вида, в SPEC3 - 35 вида. Мястото осигурява подходящи местообитания за 46 вида, включени в приложение 2 на Закона за биологичното разнообразие, за които се изискват специални мерки за защита. От тях 37 са вписани също в приложение І на Директива 79/409 на ЕС. Добростан е мястото в България където се счита че все още гнезди с най-многочислена популация белошипата ветрушка /Falco naumanni/, която е застрашена от изчезване в света. Той е от световно значение като представителен район за Средиземноморския биом. Пет биомно-ограничени вида, характерни за този биом, се срещат в Добростан - планински кеклик /Alectoris graeca/, черноглава овесарка /Emberiza melanocephala/, скална зидарка /Sitta neumayer/ и червеногушо коприварче /Sylvia cantillans/. Районът е от световно значение и за царсия орел /Aquila heliaca/. Във високите части на планината се срещат видове, характерни за иглолистните гори, като лещарката /Bonasa bonasia/, глухаря /Tetrao urogallus/ и белогърбия кълвач /Dendrocopos leucotos/. Добростан е едно от най-важните места в страната от значение за Европейския съюз за 12 вида птици, тъй като поддържа значим гнездови популации на египетския лешояд /Neophron percnopterus/, скалния орел /Aquila chrysaetos/, царския орел, осояда /Pernis apivorus/, орела змияр /Circaetus gallicus/, сокола скитник /Falco peregrinus/, белошипата ветрушка, лещарката, глухаря, бухала /Bubo bubo/, козодоя /Caprimulgus europaeus/ и белогърбия кълвач. Районът е и един от най-важните в Европа за опазването на керкенеза /Falco tinnunculus/, чухала /Otus scops/ и зеленогушата овесарка /Emberiza cirlus/. Поддържа също значими гнездови популации на черния щъркел /Ciconia nigra/, белоопашатия мишелов /Buteo rufinus/, малкия орел /Hieraaetus pennatus/, черния кълвач /Dryocopus martius/, сирийския пъстър кълвач /Dendrocopos syriacus/, средния пъстър кълвач /Dendrocopos medius/, горската чучулига /Lullula arborea/, червеногърбата сврачка /Lanius collurio/ и сивия кълвач /Picus canus/.

***4.3. УЯЗВИМОСТ***

Природата на района е под въздействието на горско-стопански и земеделски дейности, а също така и туризма и ползването на водите. Горите са застрашени от интензивните сечи в старите широколистни и иглолистни гори, паша, умишлени палежи и залесяване с нетипични за района видове. На места има почвена ерозия предизвикана от нецелесъобразно управление на горите. Горските пасища са обект на разораване и постепенно облесяване. Изгарянето на хвойната води до унищожаване на характерни местообитания. Пашата се осъществява в близост до селищата. Отдалечените пасища не се използват пълноценно, поради намаления брой селскостопански животни в сравнение с миналото. По тази причина, както и поради частичното обезлюдяване на района част от ливадите и пасищата биват изоставени, което води до сукцесия и влошаване качествата на важни за птиците местообитания. Изсичането на гори по поречията на планинските реки, както и изграждането на малки ВЕЦ нарушава цялостния воден баланс и има отрицателно въздействие върху обширни територии в Добростан. Преки заплахи за птиците са бракониерството (отнемането на малки и на яйца от гнездата на грабливите птици, отстрелване на дневни и нощни грабливи птици, използване на капани и примки), скалното катерене, движението с моторни превозни средства извън пътищата (включително т.нар. “off road”) и други. Независимо, че територията е слабо населена, тя е една от предпочитаните туристически дестинации в Западни Родопи, особено за специализирания пещерен и алпийски туризъм. Добростан е обект на сериозни инвестиционни намерения за развитие на добива на енергия от възобновими източници – чрез ветроенергийни паркове и малки ВЕЦ. Изграждането на ветроенергийни паркове ще възпрепятства свободното движение на птици, особено на грабливите птици, в значителна степен ще ограничи достъпа им до подходящи местообиания. Ветрогенераторите ще предизвикат висока смъртност на птици. Изграждането на мини ВЕЦ-ове ще наруши общия воден баланс на територията, ще ограничи предвижването на рибата и ще окаже отрицателно влияние върху хранителната база на черния щъркел. Потенциална заплаха за мястото е развитието

на мащабни комплекси и съоръжения за масов туризъм.

В имотите, в които ще се реализира инвестиционното предложение липсват природни месотообитания, предмет на опазване в ЗАЩИТЕНА ЗОНА BG 0002073 „Добростан“.

 В резултат от реализацията на инвестиционното предложение няма да настъпи унищожаване или увреждане на природни местообитания или местообитания на видове, предмет на опазване в защитената зона, тъй като такива липсват в имота. Имота отстои на разстояние от зоната – над 1 км. От изложеното по-горе може да се направи извода, че изграждането и експлоатацията на жилищните сгради не се очаква да окажат отрицателно въздействие върху елементите на Националната екологична мрежа.

1. **Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство)**

Ел. захранването за оборудването ще се осъществява от съществуващата електропроводна мрежа. Водоснабдяването - от наличната в района водоснабдителна мрежа. Отпадните битови води се формират от санитарните възли и ще се отвеждат във водоплътна изгребна яма по одобрен проект.

Освен описаното по – горе, не се предвиждат други дейности, свързани с инвестиционното предложение.

1. **Необходимост от други разрешителни, свързани с инвестиционното предложение**

За реализацията на инвестиционното намерение е необходимо издаване на:

* Решение за преценяване необходимостта от изготвяне на ОВОС от Директора на РИОСВ-Пловдив;
* Провеждане на процедура по промяна предназначението на земята от Областна дирекция – Земеделие, гр. Пловдив.
* За реализацията на обекта е необходимо издаване на разрешение за строеж от Главния архитект на Общината.
1. **Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**
2. **съществуващо и одобрено земеползване**

Инвестиционното предложение ще се реализира в ПИ 40467.9.367 с площ 3.000 дка в землище на гр.Куклен, местност „Хайва чешма”, община Куклен и на ПИ 40467.9.368 с площ 0.998 дка в землище на гр.Куклен, местност „Хайва чешма”, община Куклен.. Земеползването в района е одобрено и за него има влязла в сила и одобрена кадастрална карта. Инвестиционното предложение има изцяло положителен ефект, ще се реализира в близост до регулационните граници на населеното място и няма да засегне в негативен аспект жителите на селото и съседните населени места.

1. **мочурища, крайречни области, речни устия**

ПИ 40467.9.367 с площ 3.000 дка в землище на гр.Куклен, местност „Хайва чешма”, община Куклен и на ПИ 40467.9.368 с площ 0.998 дка в землище на гр.Куклен, местност „Хайва чешма”, община Куклен не попадат в мочурища, крайречни области и речни устия, поради което не се очаква реализацията му да окаже негативно влияние върху тези водни обекти и свързаните с тях влажни зони.

1. **крайбрежни зони и морска околна среда**

Имотът, предмет на инвестиционото предложение се намира в подножието на Родопите и не засяга крайбрежни зони и морска среда, поради което не се очаква въздействие върху този компонент.

1. **планински и горски райони**

ПИ 40467.9.367 с площ 3.000 дка в землище на гр.Куклен, местност „Хайва чешма”, община Куклен и на ПИ 40467.9.368 с площ 0.998 дка в землище на гр.Куклен, местност „Хайва чешма”, община Куклен са земеделска земя и в границите им липсва дървесна растителност, представляваща гора по смисъла на Закона за горите. Не се засягат планински и гористи местности.

1. **защитени със закон територии**

Имотът, предмет на инвестиционното предложение не попада в границите на защитени територии по смисъла на Закона за защитените територии, или в други защитени със закон територии.

1. **засегнати елементи от Националната екологична мрежа**

Имотите, включени в инвестиционното намерение не попадат в границите на защитени зони от Националната екологична мрежа. Най – близката защитена зона е BG 0002073 „Добростан“. Площадката се намира на разстояние от границите й, поради което не се очаква реализацията на инвестиционното предложение да окаже негативно влияние върху предмета на опазване в защитената зона.

1. **ландшафт и обекти с историческа, културна или археологическа стойност**

Ландшафтът в района на инвестиционното предложение е земеделски и урбанизиран, район с интензивно ползване на земята и редица свързани с това съпътстващи дейности на местното население. В границите на имота и в близост до него липсват обекти с историческа, културна или археологическа стойност, поради което реализацията на инвестиционното предложение не се очаква да окаже негативно въздействие върху тези обекти.

1. **територии и/или зони и обекти със специфичен санитарен статут или подлежащи на здравна защита**

Засегнатата от инвестиционното предложение територия и района около нея не представлява обект със специфичен санитарен статут или подлежаща на здравна защита, поради което реализацията на инвестиционното предложение не се очаква да окаже негативно въздействие върху такива обекти.

1. **Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**
	* + 1. **Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.**

Инвестиционното намерение предвижда жилищно застрояване.

За целта ще се изготви ПУП-ПРЗ за промяна предназначението на земеделска земя за неземеделски нужди на ПИ 40467.9.367 с площ 3.000 дка в землище на гр.Куклен, местност „Хайва чешма”, община Куклен и на ПИ 40467.9.368 с площ 0.998 дка в землище на гр.Куклен, местност „Хайва чешма”, община Куклен.

Застрояването в новообразуваните УПИ ще бъде свободно с максимално допустимите показатели за устройство на зона „Жм” – височина до 10 м., плътност на застрояване до 60 %, площ за озеленяване - от 40 %, интензивност на застрояване (К инт.) – 1,2. Всички необходими за правилното функциониране на бъдещото застрояване инженерни мрежи и съоръжения ще бъдат разположени в границите на новопроектираните УПИ.

Транспортното обслужване ще се осъществява от полски пътища на общината

За питейни нужди ще се осигурява минерална вода.

Предвидено е отпадъчните води да се заустват във водоплътни изгребни ями – самостоятелни за всяко УПИ, които ще се почистват периодично от лицензирана фирма на база сключен договор.

В населеното място няма изградена канализационна мрежа. Предвидено е отпадъчните води да се заустват във водоплътни изгребни ями – самостоятелни за всяко УПИ, които ще се почистват периодично от лицензирана фирма на база сключен договор.

Характерът на инвестиционното предложение не предполага отрицателно въздействие върху населението на близките населени места и здравето на хората.

При реализация на инвестиционното предложение не се очаква промяна на почвените показатели от съществуващото положение, ако строителството и експлоатацията се осъществят съгласно действащите нормативни изисквания. Негативно въздействие върху атмосферния въздух при изграждането и експлоатацията на обекта не се очаква. Използваните водни количества ще са неголеми, поради липса на производствени дейности с необходимост от производствена вода и няма да окажат влияние върху режима на подземните води и общото състояние на водните екосистеми. Не се очаква отрицателно въздействие върху водните екосистеми вследствие строителството и експлоатацията на инвестиционото предложение. Изграждане на жилищните сгради не би повлияла върху качествата на почвата и земните недра, не е свързана с дейности, оказващи отрицателно въздействие върху ландшафта в района.

На територията на имота и в близост до него няма защитени територии и паметници на културата.

Очаква се по време на строителството на сградите да се повиши слабо запрашаването на въздуха и шумовото въздействие от работещата техника през деня, но то ще бъде временно и краткотрайно.

Работните проекти, както и експлоатацията на жилищните сгради ще бъдат изпълнени по всички нормативни изисквания и не се очаква замърсяване компонентите на околната среда.

При спазване на одобрените проекти и законови изисквания не се очаква отрицателно въздействие върху компонентите на околната среда - атмосферен въздух, води, почвата, земни недра, ландшафт, климат, биоразнообразие и неговите елементи.

Имотът не попада в границите на защитени територии по смисъла на Закона за защитените територии и паметници на културата, поради което не се очаква въздействие върфу този компонент.

* + - 1. **Въздействие върху елементи от Националната екологична мрежа, включително на разположените в близост до инвестиционното предложение.**

Имоттите, в които ще се реализира инвестиционното предложение представляват изоставена земеделска земя, обрасла с плевелна растителност и отрицателно въздействие върху растителния и животинския свят не се очаква. Не се засягат защитени територии, съгласно Закона за защитените територии и защитени зони – част от Националната екологична мрежа.

Следователно не се очаква отрицателно въздействие върху елементите на Националната екологична мрежа от реализацията на инвестиционното предложение.

* + - 1. **Очакваните последици, произтичащи от уязвимостта на инвестиционното предложение от риск от големи аварии и/или бедствия.**

Като риск може да се разглежда вероятността дадена потенциална опасност свързана със строителството и експлоатацията на инвестиционното предложение да окаже негативно влияние върху компонентите на околната среда или населението.

Риск е всеки случай на съмнително извънредно събитие (възникнало или неизбежно), което може да има неблагоприятен ефект върху околната среда и/или човека. За предотвратяване на евентуални рискови ситуации, се предвижда провеждане на обучение и инструктаж на служителите.

С предвидените за осъществяване на инвестиционното предложение техника и методи не се очаква риск от инциденти за околната среда.

По отношение на трудовия риск е задължително спазване на технологичната дисцилина и инструкциите за безопасна работа. Ще се предприемат следните мерки за сигурност:

* Задължителен начален и периодичен инструктаж;
* Задължително ползване на работно облекло и лични предпазни средства;
* Задължително хигиенизиране, обезопасяване и логистично обезпечаване с необходимите материали за действия при пожарна и аварийна опасност, както и за предотвратяване и отстраняване на замърсявания на околната среда.
* Задължително спазване на изискванията за периодични прегледи и контрол над наличната инструментална екипировка.

Работните проекти, както и експлоатацията на обекта ще бъдат изпълнени по всички нормативни изисквания и бъдещия обект няма да доведе до замърсяване компонентите на околната среда.

При спазване на необходимите норми на проектиране и нормативни изисквания, риск от аварии, бедствия и инциденти в околната среда няма да има.

* + - 1. **Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**

Въздействието върху компонентите на околната среда при строителството може да се оцени предварително като незначително, краткотрайно и временно (в периода на строителство), пряко и непряко, без кумулативно действие и локално само в района на строителната площадка. Не се засягат населени места или обекти, подлежащи на здравна защита. Единствено въздействието върху почвата в рамките на площадката е дълготрайно, защото една част от нея се отстранява, а друга се превръща в антропогенна от разположените върху нея сгради, съоръжения и настилка.

По време на строителните дейности е възможно само временно замърсяване чрез запрашаване на въздуха през периода на работа на товарните машини. При правилно изпълнение на предвидените дейности по реализация на строителството няма да възникнат ситуации свързани с отделяне на емисии замърсяващи въздуха и/или подземните води, както и генериране на опасни отпадъци.

Не се очаква отрицателно въздействие от реализацията на инвестиционното предложение. Вероятност от поява на слаби шумови въздействие има само по време на строителството, но те ще са краткотрайни и временни и в рамките на допустимите норми.

При фазата на строителство, продължителността на въздействието е краткотрайно само по време на строително-монтажните дейности. То е еднократно без обратимост.

Във фазата на експлоатация в съответствие с технологичната схема на инвестиционното предложение, въздействието е непрекъснато и постоянно. При спазване на законовите изисквания и мерки, експлоатацията на обекта не се очаква да окаже отрицателно въздействието върху компонентите на околната среда. Генерираните отпадъци ще се третират съгласно изискванията на ЗУО, поради което не се очаква да окажат отрицателно въздействие върху компонентите на околната среда. Като цяло въздействието от експлоатацията на жилищните сгради може да се оцени предварително като незначително, без кумулативно действие и локално в само района на имота, предмет на инвестиционното предложение.

* + - 1. **Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).**

Инвестиционното предложение ще се реализира в землището на гр. Куклен. Предвид характера и мащаба на инвестиционното предложение, реализацията му има локален обхват и не се очаква да засегне в негативен аспект населението на града и близките населени места. Същото има изцяло положителен ефект – ще се подпомогне социално – икономическото развитие на района и ще се насърчи устойчивото му развитие, тъй като през последните години все повече нараства търсенето на парцели с цел изграждане на жилищни сгради извън централна градска територия.

Реализацията на инвестиционното предложение няма да засегне в негативен аспект и жителите на град Пловдив и съседните населени места.

* + - 1. **Вероятност, интензивност, комплексност на въздействието.**

Не се очаква отрицателно въздействие от реализацията на инвестиционното предложение. Вероятност от поява на слаби шумови въздействие има само по време на строителството, но те ще са краткотрайни и временни и в рамките на допустимите норми.

При изпълнение на изискванията на екологичното законодателство, реализацията на инвестиционното предложение няма да повлияе отрицателно върху компонентите на околната среда.

Реализацията на инвестиционното предложение няма да повлия върху качеството и регенеративната способност на природните ресурси. Компонентите на околната среда в района няма вероятност да бъдат подложени на интензивни и комплексни въздействия, предизвикващи наднорменото им замърсяване.

* + - 1. **Очакваното настъпване, продължителността, честотата и обратимостта на въздействието.**

При фазата на строителство, продължителността на въздействието е краткотрайно само по време на строително-монтажните дейности. То е еднократно без обратимост.

Във фазата на експлоатация в съответствие с технологичната схема на инвестиционното предложение, въздействието е непрекъснато и постоянно.

При спазване на условията в издадените разрешителни от компетентните органи и на екологичното законодателство не се очаква отрицателно въздействие от реализацията на инвестиционното предложение. Вероятност от поява на слаби шумови въздействие има само по време на строителството, но те ще са краткотрайни, временни и обратими и в рамките на допустимите норми.

* + - 1. **Комбинирането с въздействия на други съществуващи и/или одобрени инвестиционни предложения.**

Инвестиционното предложение няма връзка с други съществуващи и/или одобрени с устройствен план дейности и не се очаква комбинирано въздействие. В тази връзка изграждането на жилищните сгради няма вероятност да доведе до кумулативно отрицателно въздействие върху компонентите на околната среда.

* + - 1. **Възможността за ефективно намаляване на въздействията**

При спазване на одобрените и съгласувани проекти и законови изисквания не се очаква строителството и експлоатацията на жилищните сгради да окажат отрицателно въздействие върху околната среда.

При строителството ще се вземат следните мерки за намаляване на отрицателното въздействие на обекта върху околната среда и хората:

* Ограничаване на прахоотделянето при строителните работи, при транспортиране на материала и санитарно хигиенните изисквания за безопасна работа.
* На работниците ще се осигурят необходимите лични предпазни средства (антифони, противопрахови маски, каски) за опазване здравето на работниците при съществуващите параметри на работната среда.
* Своевременно и регулярно оросяване на пътищата по време на строителството, през сухите и топли периоди.
* Механизацията ще работи в изправно състояние, за да се предотвратят всякакви аварии от горивно смазочни материали, което би довело до замърсяване на подземните води в района .
* Ще се разработи план за аварийни, кризисни ситуации и залпови замърсявания и мерки за тяхното предотвратяване или преодоляване;
* Упражняване на ефективен контрол от страна на възложителя за спазването на вътрешния ред и програмата за управление на генерираните отпадъци при производствената дейност.
* Ще се изпълнят условията, поставени от БДИБР в писмо изх. № ПУ-01-154/16.03.2020 г. за допустимост на инвестиционото предложение.
	+ - 1. **Трансграничен характер на въздействието.**

Предвид местоположението, характера и мащаба на инвестиционното предложение, не се очакват трансгранични въздействия, както по време на строителството, така и по време на експлоатацията му.

* + - 1. **Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.**

За намаляване на вероятните отрицателни въздействия се предвиждат следните мерки:

* Стриктно спазване на изискванията и процедурите, предвидени в екологичното законодателство;
* Задължително изпълнение на ограничителните мерки в разрешенията, издадени от компетентните органи;
* Минимизиране на източниците на въздействие върху околната среда;
* Използване на най-добрите технологии и практики при проектирането, строителството и експлоатацията на обекта;
* Осигуряване необходимото озеленяване на незастроената част от имотите;
* Изготвяне на проект за оползотворяване на хумуса;
* По време на строителството, строителните отпадъци ще се събират на отделна площадка и своевременно ще се извозват на специализираното депо за строителни отпадъци.
1. **Обществен интерес към инвестиционното предложение**

В съответствие с изискванията на чл. 4 ал.2 от Наредбата за условията и реда за извършване на ОВОС, едновременно с уведомяването на РИОСВ – Пловдив възложителят е информирал писмено и засегнатата общественост. До настоящият момент не са постъпили писмени или устни възражения относно инвестиционното предложение.

 Възложител:……………….